Ole Thuesen og AWD Spolka Zoo bliver nu mødt af en ny lovlig blokade i Klarup ved Ålborg.

Det skriver Nyhedsbrevet 3F. Blokaden af byggepladsen Nørrehus i Brønderslev udvides nu til Klarup ved Ålborg. 3F Ålborg har netop varslet sympatikonflikt og blokade over for uorganiserede virksomheder, der arbejder på byggepladsen i Klarup. Det betyder, at Rebild Byg Aps også bliver ramt af blokaden. Ifølge entreprisekontakten med Ole Thuesen og hans polske selskab fremgår det, at Thuesen bliver entreprenør for et parcelhus i Klarup for den beskedne sum af 143.750 kroner uden moms. Kontrakten er blevet sendt til 3F af Rebild Byg Aps. Det har ikke været muligt at indhente en kommentar fra Ole Thuesen.